Διεθνής Ακαδημία Επιστήμης Ξύλου

Η Διεθνής Ακαδημία Επιστήμης Ξύλου (αγγλ. International Academy of Wood Science, IAWS) είναι διεθνώς αναγνωρισμένη παγκόσμια ακαδημία και μη κερδοσκοπική εταιρεία επιστημόνων ξύλου, η οποία αντιπροσωπεύει όλους τους τομείς της επιστήμης του ξύλου με τους συναφείς σε αυτή τεχνολογικούς τομείς της και εξασφαλίζει τη διεθνή εκπροσώπηση του επιστημονικού τομέα ανά την υφήλιο.Από τον Ιούνιο 2023, η ακαδημία εκπροσωπείται από τον Δρ. Σταύρο Αβραμίδη, Ελληνοκαναδό καθηγητή και επιστήμονα ξύλου που υπηρετεί ως ο 19ος πρόεδρος της IAWS και από τον Δρ. Ingo Burgert, Ελβετό μηχανικό ξύλου ο οποίος είναι ο εκλεγμένος αντιπρόεδρος αυτής για τη χρονική περίοδο 2023-2026. Προηγούμενος πρόεδρος της IAWS, την περίοδο 2020-2023, διετέλεσε ο Νοτιοκορεάτης καθηγητής Δρ. Yoon Soo Kim.

 Η ακαδημία ιδρύθηκε στις 2 Ιουνίου 1966 στο τεχνολογικό κέντρο Centre Technique du Bois του Παρισιού. Στην ανάπτυξη και ίδρυση της Διεθνούς Ακαδημίας Επιστήμης Ξύλου συμμετείχαν αρκετοί επιστήμονες, αλλά το πρόσωπο-κλειδί που είχε την αρχική ιδέα για να τη δημιουργήσει ήταν ο Γερμανός καθηγητής Franz Kollmann του Ινστιτούτου Έρευνας και Τεχνολογίας Ξύλου στο Πανεπιστήμιο του Μονάχου. Μάλιστα ο ίδιος ο Kollmann διετέλεσε πρώτος εκλεγμένος πρόεδρος της IAWS το διάστημα 1966-1972. Η ακαδημία έχει ως πρώτιστο στόχο να προωθήσει σε παγκόσμιο επίπεδο τη συντονισμένη ανάπτυξη της επιστήμης του ξύλου, να αναδείξει τη σημασία της, αναγνωρίζοντας αξιόλογους επιστήμονες με την εκλογή τους ως Fellows, τιμώντας έτσι διακεκριμένα επιστημονικά και τεχνολογικά επιτεύγματα στην επιστήμη του ξύλου και προωθώντας το υψηλό επίπεδο έρευνας και τεχνολογίας. Επιπλέον, η ακαδημία πραγματοποιεί ετήσιες συνεδριάσεις - σε ολομέλεια - συμπεριλαμβανομένων επιχειρηματικών συναντήσεων και τεχνικών συνεδριάσεων με τη μορφή διεθνών επιστημονικών συνεδρίων ή συναντήσεων.Τα εκλεγμένα μέλη της IAWS είναι επιστήμονες ξύλου οι οποίοι εκλέγονται επειδή είναι δραστήριοι με την έρευνα ξύλου με την ευρεία έννοια, και η εκλογή τους αποτελεί απόδειξη της υψηλής επιστημονικής στάθμης τους. Τα νέα μέλη υποδεικνύονται, αξιολογούνται και εκλέγονται από τα παλαιά μέλη της ακαδημίας. Η εκτελεστική επιτροπή καθορίζει τον αριθμό των υποψηφίων που θα γίνουν δεκτοί κάθε έτος, με βάση αυτές τις αξιολογήσεις. Τα καθήκοντα των τακτικών μελών της Διεθνούς Ακαδημίας Επιστήμης Ξύλου είναι τα εξής: Προώθηση της έρευνας και της τεχνολογίας του ξύλου σε υψηλό επιστημονικό επίπεδο. Διάχυση για την έρευνα και την επιστήμη του ξύλου σε διεθνείς/εθνικές συναντήσεις υπό την αιγίδα της IAWS, ή υπό την αιγίδα άλλων διεθνών οργανισμών (IUFRO, IAWA). Εστίαση στη σημασία της έρευνας και της επιστήμης του ξύλου και των προϊόντων του για τις κυβερνήσεις, τα κοινοβούλια, τις βιοτεχνίες και βιομηχανίες ξύλου, επίπλου, χαρτιού, ξυλοπλακών, τις τεχνικές εταιρείες, τις ενώσεις, τα ΜΜΕ και τις τοπικές κοινωνίες. Προώθηση για τη δημοσιοποίηση της έρευνας των μελών της IAWS σε τριμηνιαία επιθεώρηση. Η εκτελεστική επιτροπή της IAWS αποτελείται από τα διοικητικά στελέχη της ακαδημίας (πρόεδρος, αντιπρόεδρος, γραμματέας, ταμίας και προηγούμενος πρόεδρος), τον εκδότη του δελτίου και τον/την πρόεδρο του διοικητικού συμβουλίου. Πρόεδρος: Δρ. Stavros Avramidis, Τμήμα Επιστήμης Ξύλου, Σχολή Δασολογίας, Πανεπιστήμιο της Βρετανικής Κολομβίας, Καναδάς Αντιπρόεδρος: Δρ. Ingo Burgert, Institute for Building Materials, ETH Zurich, Ελβετία Γραμματέας/Εκδότης Δελτίου: Dr. Rupert Wimmer, Τμήμα Τεχνολογίας Φυσικών Υλικών, Πανεπιστήμιο BOKU, Βιέννη, Αυστρία Ταμίας: Dr. Howard Rosen, Forest Products USDA Forest Service, Arlington, ΗΠΑ Προηγούμενος Πρόεδρος: Δρ. Yoon Soo Kim, Forest Products and Technology, Chonnam National University, Kwangju, Νότια Κορέα Πρόεδρος Συμβουλίου της Ακαδημίας: Δρ. Katarina Čufar, Τμήμα Επιστήμης και Τεχνολογίας Ξύλου, Πανεπιστήμιο Λιουμπλιάνας, Σλοβενία Μέλη (Fellows) της ακαδημίας έχουν τιμητικά εκλεγεί οι εξής διακεκριμένοι Έλληνες επιστήμονες: Γεώργιος Θ. Τσουμής (ΑΠΘ), εκλεγμένο μέλος (1975 μέχρι 2011) Δημήτρης Σ. Αργυρόπουλος (NCSA - North Carolina State University), εκλεγμένο μέλος από το 1998 Εμμανουήλ Κούκιος (ΕΜΠ), εκλεγμένο μέλος από το 2001 Σταύρος Αβραμίδης (UBC - University of British Columbia), εκλεγμένο μέλος (από το 2003) και πρόεδρος της ακαδημίας την περίοδο 2023-2026 Γεώργιος Ι. Μαντάνης (Πανεπιστήμιο Θεσσαλίας), εκλεγμένο μέλος από το 2021. Wood Science and Technology Wood Sci Tech (δείκτης απήχησης 2022: 3,400) IAWS Bulletin Επίσημος ιστότοπος - The International Academy of Wood Science Bulletins News - The International Academy of Wood Science IAWS - εκλεγμένα Μέλη (Fellows) από όλο τον κόσμο